钦定古今图书集成/明伦汇编/氏族典/第221卷 > 《廖用贤尚友录》 > 查陶
## 钦定古今图书集成/明伦汇编/氏族典/第221卷 > 《廖用贤尚友录》 > 查陶

按《宋史查道传》：“道从兄陶，字大均，初事李煜，以明法
登科，补常州录事参军。归朝，诏大理评事，试律学，除
本寺丞，迁大理正，历侍御史，权判大理寺，赐绯断官
仲禹锡讼陶用法非当，陶抗辩得雪。迁工部郎中，俄
知台州，累迁兵部。咸平五年，迁秘书少监，判寺事。时
杨亿知审刑，陶屡攻其失，又命代之，赐金紫。陶持法”
深刻，用刑多失中。景德三年卒，年七十。子拱之，淳化
三年进士，后为都官郎中；庆之，太子中舍。